Na temelju članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20, 5/21) te Procjene rizika od velikih nesreća za Općinu Kalnik („Službeni glasnik Koprivničko-križevačke županije“ broj 37/22), Općinsko vijeće Općine Kalnik na 11. sjednici održanoj 28. prosinca 2022. donijelo je

**ANALIZU STANJA**

**sustava civilne zaštite na području Općine Kalnik za 2022. godinu**

**1. UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Kalnik obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavkom 1. Zakona o sustavu civilne zaštite („Narodne novine“ broj 82/15, 118/18, 31/20, 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Smjernice za organizaciju i razvoj sustava civilne zaštite na području Općine Kalnik za razdoblje od 2020. do 2023. godine, KLASA: 810-01/19-01/10, URBROJ: 2137/23-19-2, donijelo je Općinsko vijeće Općine Kalnik dana 23. prosinca 2019. godine.

Odluka o određivanju pravnih osoba od interesa za sustav civilne zaštite Općine Kalnik KLASA: 810-01/18-01/09, URBROJ: 2137/23-18-3, donesena je od strane Općinskog vijeća Općine Kalnik dana 27. prosinca 2018. godine („Službeni glasnik Koprivničko-križevačke županije“ broj 27/18).

Odluka o osnivanju Stožera civilne zaštite Općine Kalnik KLASA: 810-01/21-01/02, URBROJ: 2137/23-21-7, donesena je od strane općinskog načelnika dana 2. srpnja 2021. godine („Službeni glasnik Koprivničko-križevačke županije“ broj 13/21).

Tijekom 2022. godine doneseni su sljedeći akti iz područja civilne zaštite:

* Odluka o postupku izrade Procjene rizika od velikih nesreća za Općinu Kalnik i osnivanju Radne skupine za izradu Procjene rizika od velikih nesreća za Općinu Kalnik KLASA: 240-01/22-01/01, URBROJ: 2137-23-22-3, od 3. veljače 2022. godine;
* Plan vježbi civilne zaštite na području Općine Kalnik za 2022. godinu KLASA: 240-04/22-01/01, URBROJ: 2137-23-22-1, od 10. siječnja 2022. godine;
* Odluka o donošenju Procjene rizika od velikih nesreća za Općinu Kalnik KLASA: 240-01/22-01/01, URBROJ: 2137-23-22-9, od 29. studenoga 2022. godine („Službeni glasnik Koprivničko-križevačke županije“ broj 37/22).

Na području Općine Kalnik mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite,
* Operativne snage vatrogastva (VZO Kalnik – DVD Kalnik, DVD Kamešnica),
* Pravne osobe od interesa za sustav civilne zaštite (VZO Kalnik, JVP Grada Križevaca, DVD Kalnik, DVD Kamešnica, GDCK Križevci, HGSS – Stanica Koprivnica, Komunalno poduzeće d.o.o., Križevci),
* Hrvatski Crveni križ – Gradsko društvo Crvenog križa Križevci,
* Hrvatska gorska služba spašavanja – Stanica Koprivnica,
* Udruge građana,
* Povjerenici civilne zaštite i njihovi zamjenici,
* Koordinatori na lokaciji.

Općinsko vijeće Općine Kalnik donijelo je dana 28. rujna 2018. godine Odluku o stavljanju izvan snage Odluke o osnivanju i ustroju Postrojbe civilne zaštite Općine Kalnik („Službeni glasnik Koprivničko-križevačke županije“ broj 18/18), s obzirom da je utvrđena dovoljna spremnost i dostatnost kapaciteta operativnih snaga vatrogastva koje su u sustavu civilne zaštite na području Općine Kalnik koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa bez postrojbe civilne zaštite opće namjene.

**2. VAŽNIJE SASTAVNICE SUSTAVA CIVILNE ZAŠTITE I NJIHOVO STANJE**

Na temelju članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20, 5/21) Općinsko vijeće Općine Kalnik donijelo je Odluku o donošenju Procjene rizika od velikih nesreća za Općinu Kalnik KLASA: 240-01/22-01/01, URBROJ: 2137-23-22-9, od 29. studenoga 2022. godine („Službeni glasnik Koprivničko-križevačke županije“ broj 37/22, od 1. prosinca 2022. godine).

Preliminarnu procjenu o potrebi izrade Procjene rizika od velikih nesreća za Općinu Kalnik i nacrt Procjene izradila je radna skupina imenovana Odlukom općinskog načelnika o postupku izrade Procjene rizika od velikih nesreća za Općinu Kalnik i osnivanju Radne skupine za izradu procjene, KLASA: 240-01/22-01/01, URBROJ: 2137-23-22-3, od 3. veljače 2022. godine, uz ovlaštenika za izradu planskih dokumenata iz područja civilne zaštite za obavljanje I . i II. grupe poslova u području civilne zaštite - DEFENSOR Ustanova za obrazovanje odraslih za poslove zaštite imovine i osoba, Varaždin.

Procjena rizika od velikih nesreća izrađena je sukladno Smjernicama za izradu Procjene rizika od velikih nesreća na području Koprivničko-križevačke županije, od 11. siječnja 2017. godine.

Procjena rizika od velikih nesreća temelj je izrade Plana djelovanja civilne zaštite Općine Kalnik.

**2.1. Planski dokumenti**

Po donošenju Procjene rizika od velikih nesreća, Općina Kalnik je u postupku izrade Plana djelovanja civilne zaštite sukladno članku 59. stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).

Izrađivač nacrta Plana djelovanja civilne zaštite je ovlaštenik za izradu planskih dokumenata iz područja civilne zaštite za obavljanje I . i II. grupe poslova u području civilne zaštite - DEFENSOR Ustanova za obrazovanje odraslih za poslove zaštite imovine i osoba, Varaždin.

Plan djelovanja civilne zaštite donosi općinski načelnik.

**2.2. Evidencija operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine” broj 75/16) ustrojena je evidencija vlastitih pripadnika za operativne snage sustava civilne zaštite Općine Kalnik za:

* članove Stožera civilne zaštite,
* pravne osobe od interesa za sustav civilne zaštite,
* koordinatore na lokaciji, i
* povjerenike i zamjenike povjerenika civilne zaštite (u postupku ustrojavanja).

Podaci o pripadnicima operativnih snaga sustav civilne zaštite kontinuirano se ažuriraju u planskim dokumentima.

**3. OPERATIVNE SNAGE SUSTAVA CIVILNE ZAŠTITE**

**3.1. Stožer civilne zaštite**

Stožer civilne zaštite Općine Kalnik osnovan je Odlukom o osnivanju Stožera civilne zaštite Općine Kalnik KLASA: 810-01/21-01/02, URBROJ: 2137/23-21-7, od 2. srpnja 2021. godine.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite rukovodi načelnik Stožera, a kada se proglasi velika nesreća, rukovođenje preuzima općinski načelnik. Stožer civilne zaštite upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite te sl. Većina članova Stožera civilne zaštite osposobljena je za provođenja mjera i aktivnosti u sustavu civilne zaštite.

Temeljem članka 6. stavka 2. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), u slučaju velike nesreće, Stožer civilne zaštite može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera.

Način rada Stožera civile zaštite uređuje se poslovnikom koji donosi općinski načelnik.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima.

**Tablica 1. Prikaz podataka Stožera civilne zaštite**

|  |  |
| --- | --- |
| Kadrovska popunjenost (broj članova Stožera) | Značajne aktivnosti Stožera provedene u 2022. godini (vezane uz zaštitu i spašavanje, osposobljavanje i sl.) |
| 7 | * Pokazno tehnička vježba evakuacije ljudi i materijalnih dobara u organizaciji Dobrovoljnog vatrogasnog društva Kalnik, prostor Osnovne škole Kalnik, 25. ožujka 2022.
* Osposobljavanje članova Stožera u Križevcima, 5. svibnja 2022.
* Koordinacija sa Stožerom civilne zaštite Koprivničko-križevačke županije te aktivnosti vezane uz epidemiju COVID–19, po ukazanoj potrebi
 |

**3.2. Operativne snage vatrogastva**

Vatrogastvo kao operativna i organizirana snaga civilne zaštite ujedno je i glavni nositelj civilne zaštite na području Općine Kalnik. Na području Općine Kalnik djeluju Vatrogasna zajednica Općine Kalnik, Dobrovoljno vatrogasno društvo Kalnik i Dobrovoljno vatrogasno društvo Kamešnica te Javna vatrogasna postrojba Grada Križevci, a po zahtjevu i dalje.

Vatrogastvo Općine Kalnik je po stručnosti, opremljenosti, osposobljenosti i spremnosti, kvalitetna postojeća operativna i organizirana snaga civilne zaštite i njen glavni nositelj na ovom području.

Dobrovoljno vatrogasno društvo Kalnik pridaje veliku važnost stručnom osposobljavanju i usavršavanju vatrogasnih kadrova.

**Tablica 2. Prikaz spremnosti operativnih snaga vatrogastva DVD-a Kalnik**

|  |  |
| --- | --- |
| Popis postojeće opreme | Terensko vozilo - kamion za gašenje požara šuma „TAM“ 150 A-11-M iz 1980.g, cisterna zapremnine 2700L, broj sjedećih mjesta 4, mogućnost pjenjenjaAgregat - Honda (3) i Rosenbauer (1)1 traktorska cisterna, zapremnine 3000L 10 zaštitnih odijela i 10 radnih vatrogasnih odijela 10 radnih kombinezona7 pari zaštitnih vatrogasnih čizama10 zaštitnih vatrogasnih kaciga i 10 zaštitnih vatrogasnih pojaseva3 izolaciona aparata za zaštitu dišnih organa3 zaštitne maske za izolacioni aparat1 odijelo za zaštitu od visoke temperature2 odijela za zaštitu od čvrstih, tekućih i plinovitih kemikalija 5 pari visokih gumenih čizama s ojačanom potplatom2 odijela za zaštitu od čvrstih, tekućih i plinovitih kemikalija5 pari visokih gumenih čizama s ojačanom potplatom10 zaštitnih kožnih rukavica2 radiostanice prijenosne8 cijevi usisnih Ø 110, 4 cijevi usisnih Ø 7524 cijevi tlačnih Ø 52, 8 cijevi tlačnih Ø 75 1 motorna pila za drvo5 aparata za gašenje požara prahom „S“ - 9kg2 aparata za gašenje požara ugljičnim dioksidom „CO2“ - 5kg10 leđnih naprtnjača od 25L1 ljestve „prislanjače“ 3x4 m |
| Broj članova (zaposleni, operativni, volonteri) | 20 operativnih55 ukupno |

Središnja vatrogasna postrojba Općine Kalnik, prema Pravilniku o osnovama organiziranosti vatrogasnih postrojbi na teritoriju Republike Hrvatske, mora imati najmanje 20 operativnih vatrogasaca te biti minimalno opremljena prema Pravilniku o minimumu tehničke opremljenosti i sredstava vatrogasnih postrojbi i Pravilniku o zaštitnoj i drugoj osobnoj opremi pripadnika vatrogasnih postrojbi.

**Tablica 3. Prikaz spremnosti operativnih snaga vatrogastva DVD-a Kamešnica**

|  |  |
| --- | --- |
| Popis postojeće opreme | 1 traktorska cisterna, zapremnine 3000L 8 cijevi usisnih Ø 110, 4 cijevi usisnih Ø 7513 cijevi tlačnih Ø 52, 9 cijevi tlačnih Ø 751 leđna naprtnjača |
| Broj članova (zaposleni, operativni, volonteri) | 4 operativna25 ukupno |

Ostala dobrovoljna vatrogasna društva, koja nisu utvrđena kao središnja društva, za obavljanje određenih poslova unutar vatrogasne djelatnosti u svom sastavu moraju svaki imati najmanje 10 operativnih vatrogasaca te svaki biti minimalno opremljen prema Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava.

Pregled aktivnosti operativnih snaga vatrogastva Općine Kalnik provedenih u 2022. godini:

* provođenje preventivnih mjera: dežurstva i ophodnje posebice u vrijeme paljenja trave, korova i uskršnjih krijesova;
* provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama;
* donošenje financijskog plana i godišnjeg programa rada;
* provjera ispravnosti postojeće opreme i vozila;
* provođenje vježbi;
* obavještavanje stanovništva o zabrani spaljivanja u ljetnim mjesecima putem letaka i javnih medija radi prevencije nastanka požara otvorenog tipa;
* održavanje radnih sastanaka zapovjedništva;
* provođenje teorijske nastave i praktičnih vježbi prema vježbovniku s operativom;
* obilježavanje dana sv. Florijana;
* obavljeni su redovni liječnički pregledi operativne postrojbe;
* čišćenje spremišta i garaža te održavanje opreme i vozila;
* rad na promociji vatrogasne službe i primanje mladih članova.

**3.3. Pravne osobe od interesa za sustav civilne zaštite**

Na temelju članka 17. stavka 1. podstavka 3. Zakona o sustavu civilne zaštite („Narodne novine“ broj 82/15) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18), te u skladu s Procjenom rizika od velikih nesreća za Općinu Kalnik (KLASA: 810-01/18-01/05, URBROJ: 2137/23-18-15, od 28. rujna 2018. godine), a po dobivenoj suglasnosti Državne uprave za zaštitu i spašavanje, Područnog ureda Koprivnica (KLASA: 810-05/18-01/01, URBROJ: 543-07-0118-29, od 18. prosinca 2018. godine) Općinsko vijeće Općine Kalnik na 11. sjednici održanoj 27. prosinca 2018. godine donijelo je Odluku o određivanju pravnih osoba od interesa za sustav civilne zaštite Općine Kalnik (KLASA: 810-01/18-01/09, URBROJ: 2137/23-18-3 od 27. prosinca 2018. godine).

Prema spomenutoj odluci, pravne osobe od interesa za sustav civilne zaštite na području Općine Kalnik su:

1. Vatrogasna zajednica Općine Kalnik,
2. Javna vatrogasna postrojba Grada Križevaca,
3. Dobrovoljno vatrogasno društvo Kalnik,
4. Dobrovoljno vatrogasno društvo Kamešnica,
5. Gradsko društvo Crvenog križa Križevci,
6. Hrvatska gorska služba spašavanja - Stanica Koprivnica,
7. Komunalno poduzeće d.o.o., Križevci.

Pravne osobe od interesa za sustav civilne zaštite nositelji su posebnih zadaća u reagiranju u izvanrednim situacijama u smislu smanjenja rizika od katastrofa, pružanja optimalnog odgovora na prijetnje i opasnosti nastanka, te ublažavanja posljedica velike nesreće i katastrofe. Sudionici su civilne zaštite, a pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.

Pravne osobe od interesa za sustav civilne zaštite Općine Kalnik donijele su operativne planove mjera i poduzimanja aktivnosti radi otklanjanja ili umanjenja mogućnosti nastanka katastrofe i velike nesreće te prilagodbe obavljanja redovite djelatnosti u okolnostima kada je proglašena katastrofa.

Prema novoizrađenoj Procjeni rizika od velikih nesreća, Općina Kalnik u obvezi je donijeti novu Odluku o određivanju pravnih osoba od interesa za sustav civilne zaštite Općine Kalnik.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) pravne osobe koje su odlukom Općinskog vijeća određene od interesa za sustav civilne zaštite obvezne su izraditi operativni plan civilne zaštite. Vlastitim operativnim planom pravne osobe od interesa za sustav civilne zaštite prvenstveno razrađuju tko provodi zadaće, kada, prije, za vrijeme ili neposredno nakon velike nesreće i katastrofe, s kojim resursima, te tko je za organiziranje snaga i provođenje zadaća odgovoran.

Udruge građana nisu dužne izraditi operativni plan.

3.3.1. Hrvatska gorska služba spašavanja– Stanica Koprivnica (pozivanjem putem centra 112)

Operativne snage Hrvatske gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

**Tablica 4. Prikaz spremnosti HGSS – Stanica Koprivnica**

|  |  |
| --- | --- |
| Popis postojeće opreme | Terensko vozilo (Land Rover Defender)Osobni automobil (Škoda Octavia, VW Caddy)Kombi vozilo (Renault Master, VW T5)Plovilo sa vanbrodskim motorom i tegljačem (Alumacro i Whally)Plovilo Jetski sa tegljačemPrijenosno računalo Multimedijski display GPS uređajiPrijenosni rasklopni ležajeviMobilni telefonUređaji veze – motorola – prijenosni InternetOsobna zaštitna opremaSpašavateljska oprema – Rescue 3Spašavateljska oprema – ljetne tehnike spašavanjaSpašavateljska oprema – zimske tehnike spašavanja Spašavateljska oprema – speleo tehnike spašavanja Bespilotni sustav i pripadajuća opremaMedicinska oprema, uključivo imobilizacijska, transportna sredstva i AED |
| Broj članova (zaposleni, operativni, volonteri) | 36 volontera (gorski spašavatelj, letač spašavatelj, spašavatelji specijalnosti, instruktori specijalnosti, teh. spašavatelj na divljim vodama i poplavljenim područjima, piloti na daljinu bespilotnog. sustava, digitalni kartografi, voditelji potraga)1 zaposlenik za administrativne poslove |

3.3.2. Hrvatski Crveni križ - Gradsko društvo Crvenog križa Križevci

Prema Zakonu o Hrvatskom Crvenom križu, osnovni ciljevi Crvenog križa su ublažavanje ljudskih patnji, a osobito onih izazvanih velikim prirodnim, ekološkim i drugim nesrećama, s posljedicama masovnih stradanja i epidemija.

Stupanjem na snagu Zakona o sustavu civilne zaštite („Narodne novine“ broj 82/15, 118/18, 31/20, 20/21) definirano je da je Crveni križ operativna snaga u zaštiti i spašavanju te su sukladno tome izrađeni potrebni dokumenti u jedinicama lokalne samouprave, a uloga Gradskog društva Crvenog križa Križevci je priprema i obučavanje ekipa, odnosno interventnog tima te volontera i građana, za slučaj izvanrednih situacijama. Gradsko društvo Crvenog križa Križevci, kao dio sustava Hrvatskog Crvenog križa, kontinuirano provodi osposobljavanje svojih zaposlenika i članova – volontera, ima u pripremi opremu za djelovanje u katastrofama i izvanrednim situacijama i provodi kontinuirano informiranje i educiranje građana.

Gradsko društvo Crvenog križa Križevci formiralo je Gradski interventni tim (GIT) koji se sastoji od djelatnika i volontera društva. Svi članovi tima, 52 osobe (11 neaktivnih), prošli su osnovnu obuku HCK za pripremu i djelovanje u katastrofama i izvanrednim situacijama te dobili uvjerenje o osposobljenosti. Članovi GIT- a svake godine sudjeluju u obilježavanju Tjedna Crvenog križa, Dana vatrogastva i Mjeseca zaštite od požara na tehničkom zboru svih žurnih službi koje djeluju na našem području prezentirajući opremu, šator i načine postupanja u katastrofama.

**Tablica 5. Prikaz spremnosti Gradskog društva Crvenog križa Križevci**

|  |  |
| --- | --- |
| Popis postojeće opreme  | GDCK Križevci raspolaže sa zalihama određenih materijala za izvanredne situacije (odjeća, deke, posteljine, kreveti, nosila, setovi prve pomoći i drugo). U slučaju većih incidenata i katastrofa GDCK Križevci može računati i na opremu Društva Crvenog križa Koprivničko-križevačke županije (šatori, isušivači, higijenski setovi i druga oprema) te na pomoć drugih lokalnih i nacionalnog društva HCK. |
| Broj članova (zaposleni, operativni, volonteri) | 2 zaposlene osobe (ravnateljica i financijska voditeljica)Program pomoći u kući: 6 djelatnica i 1 djelatnikProgram pomoći u kući po projektu „ZAŽELI“: 40 djelatnicaUpravljanje projektom „Širenje mreže socijalnih usluga u zajednici – Faza I.“: 2 djelatnice i 1 djelatnikZdravstveni i humanitarno – socijalni programi: 1 djelatnik Upravljanje projektom „ZAŽELI“: 3 djelatniceVoditelji projekta: 3 djelatnice |

**3.4. Udruge građana**

Člankom 20. Zakona o sustavu civilne zaštite („Narodne novine“ broj 82/15, 118/18, 31/20, 20/21) udruge su određene kao operativne snage sustava civilne zaštite.

Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjavaju sposobnosti temeljnih operativnih snaga i specijalističkih i intervencijskim postrojbi civilne zaštite te se uključuju u provođenje mjera i aktivnosti sustava civilne zaštite.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

Udruge koje će odlukom Općinskog vijeća biti određene kao pravne osobe od interesa za sustav civilne zaštite Općine Kalnik, shodno tome će po potrebi dobiti i zadaće.

**3.5. Povjerenici civilne zaštite i njihovi zamjenici**

Temeljem Pravilnika o mobilizaciji i djelovanju operativnih snaga zaštite i spašavanja, a nakon donošenja Plana zaštite i spašavanja Općine Kalnik, Odlukom o imenovanju povjerenika i zamjenika povjerenika civilne zaštite Općine Kalnik, KLASA: 810-05/12-01/01, URBROJ: 2137/23-12-1, od 12. ožujka 2012. godine imenovani su povjerenici i zamjenici povjerenika civilne zaštite Općine Kalnik po naseljima Općine Kalnik.

Za područje Općine Kalnik povjerenici civilne zaštite i njihovi zamjenici imenovani su tada kako slijedi:

* naselje Kalnik (1 povjerenik i 1 zamjenik povjerenika, na ukupno 325 stanovnika),
* naselje Šopron (1 povjerenik i 1 zamjenik povjerenika, na ukupno 162 stanovnika),
* naselje Potok Kalnički (1 povjerenik i 1 zamjenik povjerenika, na ukupno 180 stanovnika),
* naselje Kamešnica (1 povjerenik i 1 zamjenik povjerenika, na ukupno 188 stanovnika),
* naselje Obrež Kalnički (1 povjerenik i 1 zamjenik povjerenika, na ukupno 139 stanovnika),
* naselje Borje (1 povjerenik i 1 zamjenik povjerenika, na ukupno 137 stanovnika),
* naselje Vojnovec Kalnički (1 povjerenik i 1 zamjenik povjerenika, na ukupno 122 stanovnika),
* naselje Popovec Kalnički (1 povjerenik i 1 zamjenik povjerenika, na ukupno 98 stanovnika).

Povjerenici civilne zaštite i njihovi zamjenici imenovali su po naseljima Općine Kalnik, što zadovoljava uvjet iz članka 21. stavka 1. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16).

Kontakt podaci povjerenika civilne zaštite i njihovih zamjenika kao i drugih operativnih snaga sustava civilne zaštite (adrese, fiksni i mobilni telefonski brojevi) kontinuirano se ažuriraju u planskim dokumentima Općine Kalnik.

U skladu s novoizrađenom Procjenom rizika od velikih nesreća za Općinu Kalnik KLASA: 240-01/22-01/01, URBROJ: 2137-23-22-9, od 29. studenoga 2022. godine („Službeni glasnik Koprivničko-križevačke županije“ broj 37/22) te po objavi konačnih rezultata Popisa stanovništva 2021. godine, potrebno je ažurirati Odluku o imenovanju povjerenika i zamjenika povjerenika civilne zaštite.

**3.6. Koordinatori na lokaciji**

Za područje Općine Kalnik Odlukom načelnika Stožera civilne zaštite Općine Kalnik o utvrđivanju potencijalnih koordinatora na lokaciji KLASA: 214-01/18-01/04, URBROJ: 2137/23-18-1, od 14. svibnja 2018. godine, određeno je 8 potencijalnih koordinatora na lokaciji, po 1 koordinator za svako naselje.

Koordinatori na lokaciji za područje Općine Kalnik imenovani su za sljedeće ugroze:

* Epidemije i pandemije,
* Ekstremne vremenske pojave (ekstremne temperature, vjetar - kretanje zračnih masa općenito, tuča – padaline, mraz – padaline),
* Suša,
* Poplave izazvane izlijevanjem kopnenih vodenih tijela,
* Potres,
* Degradacija tla (klizišta).

Kontakt podaci potencijalnih koordinatora na lokaciji kao i drugih operativnih snaga sustava civilne zaštite (adrese, fiksni i mobilni telefonski brojevi) kontinuirano se ažuriraju u planskim dokumentima Općine Kalnik.

U skladu s novoizrađenom Procjenom rizika od velikih nesreća za Općinu Kalnik KLASA: 240-01/22-01/01, URBROJ: 2137-23-22-9, od 29. studenoga 2022. godine („Službeni glasnik Koprivničko-križevačke županije“ broj 37/22) potrebno je ažurirati Odluku o utvrđivanju potencijalnih koordinatora.

**4. OSTALI SUDIONICI SUSTAVA CIVILNE ZAŠTITE**

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage - pravne osobe, koje postupaju prema vlastitim operativnim planovima, odnosno:

* MUP, Policijska uprava Koprivničko-križevačka, Policijske postaje Koprivnica i Križevci;
* Centar za socijalnu skrb Križevci;
* Caritas Koprivničko-križevačke županije;
* Hrvatske šume, Uprava šuma Podružnica Koprivnica, Šumarija Križevci;
* Hrvatski Telekom d.d., Zagreb;
* Veterinarska stanica Križevci i Veterinarska ambulanta Kalnik;
* HEP ODS d.o.o „Elektra“ Bjelovar;
* Županijska uprava za ceste Koprivničko-križevačke županije;
* Zavod za hitnu medicinu Koprivničko-križevačke županije;
* Zavod za javno zdravstvo Koprivničko-križevačke županije, ispostava Križevci;
* Dom zdravlja Koprivničko-križevačke županije;
* Dom zdravlja Križevci i Ambulanta opće medicine Kalnik;
* Opća bolnica “dr. Tomislav Bardek“ Koprivnica;
* Hrvatske vode, VGO za srednju i donju Savu, VGI za mali sliv „Česma – Glogovnica“, Bjelovar;
* MUP, Ravnateljstvo civilne zaštite, Područni ured civilne zaštite Varaždin, Služba civilne zaštite Koprivnica;
* Hrvatska poljoprivredno – šumarska savjetodavna služba, Savjetodavna služba Koprivničko-križevačke županije;
* PZC Varaždin d.d., PJ Koprivnica – Križevci, Nadcestarija Koprivnica, Cestarija Križevci;
* Radio Križevci d.o.o.
* Komunalno poduzeće Kalnik d.o.o. za usluge;
* Vodne usluge d.o.o., Križevci;
* Komunalno poduzeće d.o.o., Križevci.

**5. KAPACITETI ZA ZBRINJAVANJE I DRUGI OBJEKTI ZA SKLANJANJE**

Kao potrebna mjesta za sklanjanje i zbrinjavanje koristit će se podrumske prostorije, zaštićenije suterenske prostorije, podzemne garaže, postojeća obiteljska skloništa u individualnoj stambenoj izgradnji te prirodne i druge vrste zaklona. Sklanjanje ljudi i materijalnih dobara vršit će se prema potrebi i u postojeće podrumske zaklone koji će se urediti za tu namjenu

Zbrinjavanje je moguće provesti u prostorima zgrada škola, društvenim domovima te vikendicama. U istim objektima moguća je i priprema hrane jer su uglavnom opremljeni kuhinjama.

**Tablica 6. Prikaz objekata za zbrinjavanje**

|  |  |  |
| --- | --- | --- |
| **Naziv objekta** | **Kapacitet prihvata** | **Kuhinja za pripremu hrane Da / Ne** |
| Planinarski dom Kalnik | 45 | DA |
| Osnovna škola Kalnik | 80 | DA |
| Dom hrvatskih branitelja | 120 | DA |
| Društveni dom Potok Kalnički | 60 | DA |
| Društveni dom Kamešnica | 60 | DA |
| Društveni dom Donje Borje | 40 | NE |
| Društveni dom Šopron | 40 | DA |
| Društveni dom Popovec Kalnički | 50 | DA |
| Wilhelmova kuća | 25 | DA |

*Izvor: Procjena rizika od velikih nesreća Općine Kalnik, 2022. godina*

**6. ANALIZA FINANCIRANJA SUSTAVA CIVILNE ZAŠTITE U 2022. GODINI**

Općina Kalnik svake godine u proračunu osigurava financijska sredstva namijenjena za financiranje ukupnih aktivnosti sustava civilne zaštite.

**Tablica 7. Realizirano financiranje sustava civilne zaštite Općine Kalnik**

|  |  |  |  |
| --- | --- | --- | --- |
| R.br. | Opis pozicije | Plan za 2022. | Realizirano u 2022. |
| 1. | Vatrogastvo i civilna zaštita | 127.000,00 | 84.750,00 |
| 2. | Hrvatska gorska služba spašavanja – Stanica Koprivnica | 15.000,00 | 15.000,00 |
| 3.  | Gradsko društvo Crvenoga križa Križevci | 16.000,00 | 16.000,00 |
| Ukupno (KN) | 158.000,00 | 115.750,00 |
| Ukupno (EUR) | 20.970,20 | 15.362,67 |

**7. ZAKLJUČAK**

Zakonom o sustavu civilne zaštite („Narodne novine“ broj 82/15, 118/18, 31/20, 20/21) uređuje se sustav i djelovanje civilne zaštite kao i obaveze jedinica lokalne samouprave u sustavu.

Razmatrajući stanje sustava civilne zaštite na području Općine Kalnik, uvažavajući navedeno stanje operativnih snaga, može se konstatirati:

1. Općina Kalnik izradila je novu Procjenu rizika od velikih nesreća u 2022. godini, sukladno članku 8. stavku 2. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16).
2. Općina Kalnik u postupku je izrade novog Plana djelovanja civilne zaštite Općine Kalnik sukladno članku 59. stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).
3. Na području Općine Kalnik ustrojen je Stožer civilne zaštite, koji pravodobno obavlja sve svoje zadaće, razmatra problematiku te vrši pripremu za moguće prijetnje na području Općine Kalnik.
4. Operativne snage vatrogastva Općine Kalnik odgovaraju na zadaće u protupožarnoj zaštiti, ali i ostalim ugrozama te su kao gotova snaga uvijek spremni uključiti se u zaštitu i spašavanje stanovništva i imovine. S ciljem podizanja operativne spremnosti pripadnika vatrogasne postrojbe potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće.
5. Gradsko društvo Crvenog križa Križevci je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa. Da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
6. Hrvatska gorska služba spašavanja – Stanica Koprivnica svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine. Takvi programi, ali i oprema, zahtijevaju stalno ulaganje kako bi se razina spremnosti povećala.
7. Sukladno odredbama i rezultatima Procjene rizika od velikih nesreća za Općinu Kalnik iz 2022. godine potrebno je ažurirati podatke i pripremiti nacrt nove:
* Odluke o određivanju pravnih osoba od interesa za sustav civilne zaštite (na temelju prethodne suglasnosti Službe civilne zaštite Koprivnica),
* Odluke o imenovanju povjerenika civilne zaštite i njihovih zamjenika,
* Odluke o imenovanju koordinatora na lokaciji.
1. Pravne osobe od interesa za sustav civilne zaštite mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojom opremom i osposobljenošću kadrova mogu adekvatno odgovoriti na potencijalno opasne situacije te kao kapaciteti za zbrinjavanje unesrećenih.
2. U Proračunu Općine Kalnik osiguravaju su financijska sredstva koja omogućavaju ravnomjerni razvoj sustava civilne zaštite.

Slijedom navedenog, može se zaključiti da trenutno ustrojeni sustav civilne zaštite na području Općine Kalnik omogućava izvršavanje zadaća u sustavu civilne zaštite.

**8. ZAVRŠNA ODREDBA**

Analiza stanja sustava civilne zaštite na području Općine Kalnik za 2022. godinu objavit će se u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 240-01/22-01/03

URBROJ: 2137-23-22-1

Kalnik, 28. prosinca 2022.

PREDSJEDNICA:

Olinka Gjigaš